Sjednica Upravnog odbora Lokalne akcijske grupe Vuka – Dunav, održana je dana 28. rujna 2018. godine u 14.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 24. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 14.00 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Milan Nešić, OPG Milan Nešić
3. Ana Buljan, KUD „I.K.Adamović“ Čepin
4. Marija Horvatek, KUD“Klasje Slavonije“, Antunovac
5. Zdenko Đerđ, PVZ Fructus.
6. Mario Vila, OPG Mario Vila
7. Davor Tubanjski, Općina Antunovac
8. Damir Maričić, Općina Vuka,
9. Domagoj Tokić, NK „Vitez 92“ Antunovac
10. Maja Magdika, PVZS „Agro Vladislavci“
11. Blaženka Marinković,
12. Gojko Leventić, OPG Leventić,
13. Stipe Modrić, Udruga veterana vojne policije iz Domovinskog rata OBŽ,
14. Ivan Žeravica, Općina Čepin.

Za zapisničara je izabrana Ivana Čik, a za ovjerovitelja zapisnika Zdenko Đerđ.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 23. sjednice upravnog odbora
2. Prijedlog odluke o izmjeni Lokalne razvojne strategije 2014.-2020.
3. Prijedlog odluke o usvajanju prijedloga Akcijskog plana provedbe LRS Lokalne akcijske grupe Vuka-Dunav,
4. Odluka o izmjeni 1. LAG Natječaja,
5. Utvrđivanje provedbe pisanog postupka odabira projekata,
6. Utvrđivanje postojanja sukoba interesa svakog pojedinog člana UO koji je glasovao na sjednici Upravnog odbora,
7. Utvrđivanje sektorske zastupljenosti sukladno nadređenom sektorskom okviru
8. Prijedlog odluke o provedbi pojedinačnog glasovanja,
9. Informiranje članova Upravnog odbora sa postupkom provedbe Analize 1 i Analize 2, pristiglih projekata na 1. LAG Natječaj za T.O. 1.3.3.,
10. Razmatranje prijedloga i donošenje Odluke o odabiru pristiglih projekata na 1. LAG Natječaj,
11. Prijedlog odluke o utvrđivanju konačne rang liste za 1. LAG Natječaj,
12. Prijedlog odluke o primanju u članstvo LAG-a Vuka-Dunav,
13. Informiranje o Shemi Školske prehrane u suradnji s Osječko-baranjskom županijom,
14. Razno

**Ad 1.: USVAJANJE ZAPISNIKA S 23. SJEDNICE UPRAVNOG ODBORA LAG-a VUKA - DUNAV**

Članovi LAG-a Vuka – Dunav dobili su Zapisnik sa 23. sjednice Upravnog odbora. Predsjednik Upravnog odbora LAG-a Vuka-Dunav Marjan Tomas otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 23. sjednice jednoglasno prihvaćen.

**Ad2.: PRIJEDLOG ODLUKE O IZMJENI LOKALNE RAZVOJNE STRATEGIJE 2014.-2020.**

Voditeljica LAG-a Ivana Čik, obrazložila je članovima Upravnog odbora važnost izmjene LRS. Izmjena LRS važna je bog povećanja alokacije na tipu operacije 1.3.3., pošto je raspisanim natječajem planirano dodijeliti potporu za 15 projekata, a prijedlog je da se alokacija povisi u iznosu koji bi bio dovoljan za 18 projekata. Također, neke mjere i tipovi operacija izbačeni su iz plana i tijeka provedbe LRS zbog kašnjenja raspisivanja 1. LAG Natječaja.

Predsjednik Upravnog odbora otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad3.: PRIJEDLOG ODLUKE O USVAJANJU PRIJEDLOGA AKCIJSKOG PLANA PROVEDBE LRS LOKALNE AKCIJSKE GRUPE VUKA-DUNAV**

Nastavno na prethodnu točku dnevnog reda, predložen je akcijski plan provedbe LRS, koji je obrazložen članovima Upravnog odbora. Došlo je do preraspodijele alokacije na određene mjere, te do izbacivanja tipova operacija koji se fizički neće stići raspisati zbog kašnjenja raspisivanja prvog LAG Natječaja.

Predsjednik Upravnog odbora otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad4.: ODLUKA O IZMJENI 1. LAG NATJEČAJA**

Predsjednik Upravnog odbora LAG-a prepušta riječ Voditeljici LAG-a. Voditeljica LAG-a upoznala je članove Upravnog odbora sa izmjenama koje nastale u 1. LAG Natječaju. Voditeljica obrazlaže da je do izmjene došlo u povećanju alokacije za tip operacije 1.3.3., te da se umjesto dosadašnjih 15 projekata, nova alokacija dovoljna za 18 projekata. Ukupna raspoloživa sredstva iznose 2.003.265,00 HRK umjesto prvobitnih 1.669.387,50 HRK.

Predsjednik Upravnog odbora daje točku dnevnog reda na glasanje. Ova točka dnevnog reda jednoglasno je izglasana.

**Ad5: UTVRĐIVANJE PROVEDBE PISANOG POSTUPKA ODABIRA PROJEKATA**

Predsjednik Upravnog odbora otvara ovu točku dnevnog reda, te se utvrđuje da se nitko od članova Upravnog odbora nije izjasnio da želi glasovati pisanim putem.

**Ad6: UTVRĐIVANJE POSTOJANJA SUKOBA INTERESA SVAKOG POJEDINOG ČLANA UO KOJI JE GLASOVAO NA SJEDNICI UPRAVNOG ODBORA.**

Predsjednik Marjan Tomas otvorio je ovu točku dnevnog reda, te je utvrđeno da nito od prisutnih nije u sukobu interesa. Članovi kod kojih je utvrđen sukob interesa, nisu sudjelovali na sjednici Upravnog odbora. Predsjednik UO-a zatvorio je ovu točku dnevnog reda.

**Ad7: UTVRĐIVANJE SEKTORSKE ZASTUPLJENOSTI SUKLADNO NADREĐENOM SEKTORSKOM OKVIRU**

Predsjednik Upravnog odbora otvara sedmu točku dnevnog reda, te se vrši provjera zastupljenosti ovisno o sektorskom okviru. Utvrđeno je da niti jedna interesna skupine (javni, civilni i gospodarski sektor) ne posjeduje više od 49% glasačkih prava prilikom odlučivanja. Nakon utvrđivanja sektorske zastupljenosti, Predsjednik UO zatvara ovu točku dnevnog reda.

**Ad8: PRIJEDLOG ODLUKE O PROVEDBI POJEDINAČNOG GLASOVANJA**

Predsjednik Upravnog odbora otvorio je ovu točku dnevnog reda, te je pojasnio da se može glasovati za grupu projekata ili pojedinačno. Predloženo je da se pojedinačno glasuje za svaki projekt posebno. Prijedlog je dan na glasanje te je jednoglasno usvojen.

**Ad9: INFORMIRANJE ČLANOVA UPRAVNOG ODBORA SA POSTUPKOM PROVEDBE ANALIZE 1 I ANALIZE 2, PRISTIGLIH PROJEKATA NA 1. LAG NATJEČAJ ZA T.O.1.3.3.**

Predsjednik upravnog odbora otvorio je ovu točku dnevnog reda, te je riječ predao predsjednici ocjenjivačkog odbora, Nataši Tramišak, koja je obrazložila što se sve ocjenjivalo u Analizi 2, te koji su bili kriteriji odabira i koje su konačne odluke ocjenjivačkog odbora. Voditeljica LAG-a Ivana Čik obrazložila je što se sve ocjenjivalo i tražilo u Analizi 1.

Nakon što nije bilo rasprave, Predsjenik Upravnog odbora zatvorio je ovu točku dnevnog reda.

**Ad10: RAZMATRANJE PRIJEDLOGA I DONOŠENJE ODLUKE O ODABIRU PROJEKATA NA 1. LAG NATJEČAJ**

Predsjednik Upravnog odbora otvorio je ovu točku dnevnog reda. Voditeljica LAG-a prezentirala je sve projekte pojedinačno. Od 19 prijavljenih projekata, pozitivno je ocjenjeno 18 projekata, koji su i izglasani od strane Upravnog odbora.

Prijedlog je dan na glasanje, te je jednoglasno usvojen.

**Ad11: PRIJEDLOG UTVRĐIVANJA KONAČNE RANG LISTE ZA 1. LAG NATJEČAJ**

Predsjednik Upravnog odbora otvorio je ovu točku dnevnog reda, te predao riječ Voditeljici LAG-a Vuka-Dunav, koja je pojasnila rang listu članovima Upravnog odbora.

Točka je dana na glasanje, a obzirom da nije bilo rasprave, točka je jednoglasno izglasana.

**Ad12: PRIJEDLOG ODLUKE O PRIMANJU U ČLANSTVO LAG-a VUKA-DUNAV**

Predsjednik Upravnog odbora otvorio je ovu točku dnevnog reda. Zaprimljene zamolbe za članstvo dostavili su: OPG Gašić Ivan, OPG Rusić Nikola, OPG Martinović Mladen i OPG Lončarić Roman. Voditeljica LAG-a prezentirala je članovima UO pojedinosti o OPG-ovima.

Predsjednik Upravnog odbora dao je ovu točku dnevnog reda na glasanje. Kako nije bilo rasprave, točka je jednoglasno usvojena.

**Ad13: INFORMIRANJE O SHEMI ŠKOLSKE PREHRANE U SURADNJI S OSJEČKO-BARANJSKOM ŽUPANIJOM.**

Predsjednik otvara ovu točku dnevnog reda i predaje riječ Voditeljici LAG-a Vuka- Dunav. Voditeljica je objasnila članovima Upravnog odbora da 4 LAG-a s područja Osječko-baranjske županije u suradnji sa Županijom, prikupljaju sve zainteresirane za sudjelovanje u ovoj shemi. Potrebno je prikupiti što više malih OPG-ova kako bi mogli školske kuhinje opskrbljivati sa domaćim proizvodima koji će se dovoziti izravno sa poljoprivrednih gospodarstava u škole.

Kako nije bilo rasprave, Predsjednik zatvara ovu točku dnevnog reda.

**Ad14: RAZNO**

Na kraju sjednice, Predsjednik je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a. Pozvao je Upravni odbor da se odazovu sjednicama odbora kako bi se što kvalitetnije sudjelovalo u odabiru projekta na LAG razini.

Kako nije bilo dodatnih komentara i rasprave, predsjednik Upravnog odbora zaključuje sjednicu u 14:30.

URBROJ: UO/18-51

U Antunovcu, dana 28. rujna 2018.godine.

|  |  |
| --- | --- |
| Zapisničar  Ivana Čik | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Zdenko Đerđ | |